techiaith/cofnodycynulliad_en-cy huggingface dataset:
English: That brings us to the emergency question, as I have accepted an emergency question under Standing Order 12.67. I call on Adam Price to ask that question.
Welsh: Mae hynny'n dod â ni at y cwestiwn brys, gan fy mod i wedi derbyn cwestiwn brys, o dan Reol Sefydlog 12.67. Dwi'n galw ar Adam Price i ofyn y cwestiwn brys. Adam Price.
English: Thank you for that question.
Welsh: Diolch, Llywydd, am y cwestiwn.
English: The Welsh Government policy remains unchanged from that set out in 'Securing Wales' Future', published following the 2016 referendum and jointly with Plaid Cymru. We remain committed to participation in a customs union and the single market, dynamic alignment with the social, environmental and labour market standards of the European Union. We believe that the UK Government should take 'no deal' off the table, as such a cliff-edge exit from the European Union will have, we believe, a catastrophic impact on the economy and the people of Wales. These are the positions that have been endorsed by this National Assembly in recent debates on Brexit and the European Union negotiations - endorsed here on 15 January and on 30 January, and in the joint debate held last week in both the National Assembly and in the Scottish Parliament.
Welsh: Mae polisi Llywodraeth Cymru yn dal i fod yr un fath â'r hyn a nodwyd yn 'Diogelu Dyfodol Cymru', a gyhoeddwyd yn dilyn refferendwm 2016, ac ar y cyd â Phlaid Cymru. Rydym yn parhau i fod yn ymrwymedig i fod yn rhan o undeb tollau a'r farchnad sengl, aliniad deinamig â safonau cymdeithasol, amgylcheddol a marchnad lafur yr Undeb Ewropeaidd. Credwn y dylai Llywodraeth y DU ddiystyru Brexit 'dim cytundeb', gan y bydd ymadawiad ymyl y dibyn o'r Undeb Ewropeaidd, yn ein barn ni, yn effeithio'n drychinebus ar yr economi a phobl Cymru. Dyma'r safbwyntiau a gymeradwywyd gan y Cynulliad Cenedlaethol hwn mewn dadleuon diweddar ar Brexit a negodiadau'r Undeb Ewropeaidd - a gymeradwywyd yma ar 15 Ionawr, ac ar 30 Ionawr, ac yn y ddadl ar y cyd a gynhaliwyd yr wythnos diwethaf yn y Cynulliad Cenedlaethol ac yn Senedd yr Alban.
English: Two weeks ago, it was announced with some fanfare that Jeremy Corbyn, having seen eight of his MPs leave the party, had embraced the policy of a people's vote. Two months ago, you agreed to accept a motion that called on the UK Government to make immediate preparations for a further referendum. So, why did the statement your Government released on Monday, and presumably the associated letter to the British Government, not mention a people's vote once? Why, yesterday, did Jeremy Corbyn not mention a people's vote - your own party's policy - a single time in his 24-minute Commons speech? Why, in response to the vote, did he say that the purpose of extending article 50 was to replace Mrs May's 'dead Brexit' with his 'red Brexit'? That is virtually identical to the policy that Parliament just rejected - 'a' customs union, but not 'the' customs union, with a say on EU trade policy, illegal under World Trade Organization rules; close alignment with the single market, but not membership of it. A unicorn is still a fantasy creature, whether painted red or blue. At times like this, we need honest politics. We need people to say what they believe and act accordingly. I think it's pretty clear now that Jeremy Corbyn's embrace of a people's vote was an opportunistic act of grand deception. And if you don't agree with that, First Minister, you're either a liar or a fool. [ Interruption.]
Welsh: Bythefnos yn ôl, cyhoeddwyd gyda pheth ffanffer, ar ôl i wyth o'i ASau adael y blaid, fod Jeremy Corbyn bellach yn cefnogi polisi pleidlais y bobl. Ddeufis yn ôl, fe gytunoch chi i dderbyn cynnig a oedd yn galw ar Lywodraeth y DU i baratoi ar unwaith ar gyfer refferendwm arall. Felly, pam na chrybwyllwyd pleidlais y bobl unwaith yn y datganiad a ryddhawyd gan eich Llywodraeth ddydd Llun, na'r llythyr cysylltiedig at Lywodraeth Prydain yn ôl pob tebyg? Pam na soniodd Jeremy Corbyn o gwbl ddoe am bleidlais y bobl - polisi eich plaid eich hun - yn ei araith 24 munud yn Nhŷ'r Cyffredin? Pam y dywedodd, mewn ymateb i'r bleidlais, mai diben ymestyn erthygl 50 oedd disodli 'Brexit marw' Mrs May gyda'i 'Brexit coch' ef? Mae hwnnw bron â bod yn union yr un fath â'r polisi y mae'r Senedd newydd ei wrthod - undeb tollau, ond nid 'yr' undeb tollau, gyda llais ar bolisi masnach yr UE, sy'n anghyfreithlon o dan reolau Sefydliad Masnach y Byd; aliniad agos â'r farchnad sengl, ond heb aelodaeth ohoni. Mae ungorn yn dal i fod yn greadur ffantasi, boed wedi'i baentio'n goch neu'n las. Ar adegau fel hyn, mae angen gwleidyddiaeth onest arnom. Rydym angen i bobl ddweud beth y maent yn ei gredu a gweithredu yn unol â hynny. Credaf ei bod yn eithaf clir bellach fod cefnogaeth Jeremy Corbyn i bleidlais y bobl yn weithred fanteisgar o dwyll ar raddfa fawr. Ac os nad ydych yn cytuno â hynny, Brif Weinidog, rydych naill ai'n gelwyddgi neu'n ffŵl. [ Torri ar draws. ]
English: Adam Price, personal insults are not acceptable in this Chamber. This is an emergency question, a serious matter, and political name calling at this point is not appropriate. I will ask the First Minister to respond to the substantive points in the question.
Welsh: Adam Price, nid yw sarhad personol yn dderbyniol yn y Siambr hon. Mae hwn yn gwestiwn brys, yn fater difrifol, ac nid yw galw enwau gwleidyddol ar yr adeg hon yn briodol. Gofynnaf i'r Prif Weinidog ymateb i'r pwyntiau o sylwedd yn y cwestiwn.
English: I welcome the opportunity for this statement today, and I do think it was quite disrespectful in terms of the way that this question was introduced by the leader of Plaid Cymru. We know that the House of Commons has rejected the Prime Minister's withdrawal deal in spite of the assurances that were given by the EU in relation to the backstop yesterday, and, of course, there will be further votes taking place today, and likely tomorrow, in respect of how the House of Commons wants to take things forward. What I have been impressed with is the way in which the Welsh Government has been engaging with the UK Government in terms of trying to prepare for the potential outcomes, whether that be no deal or whether it be a deal, and let me make it clear that the Welsh Conservatives are committed to trying to achieve a deal so that we can have an orderly exit from the European Union. We believe that it's imperative on the Government of the people of Wales, the Welsh Government - and let's not forget that Wales voted to leave the EU, and leave we must - it's imperative upon the Welsh Government to work with the UK Government to deliver upon the instructions of the people of Wales. So, can I ask you, First Minister, will you provide assurances to this National Assembly that you will continue to work carefully and closely with the UK Goverment in order to achieve an orderly exit from the EU, whether that be with a deal, which, of course, is preferable, or without?
Welsh: Rwy'n croesawu'r cyfle i gael y datganiad hwn heddiw, a chredaf fod arweinydd Plaid Cymru wedi cyflwyno'r cwestiwn mewn modd amharchus iawn. Gwyddom fod Tŷ'r Cyffredin wedi gwrthod cytundeb ymadael y Prif Weinidog er gwaethaf y sicrwydd a roddwyd gan yr UE ddoe mewn perthynas â'r ddarpariaeth wrth gefn, ac wrth gwrs, bydd pleidlais arall yn cael ei chynnal heddiw, ac yfory yn ôl pob tebyg, mewn perthynas â sut y dymuna Tŷ'r Cyffredin fwrw ymlaen. Mae'r ffordd y mae Llywodraeth Cymru wedi bod yn ymgysylltu â Llywodraeth y DU o ran ceisio paratoi ar gyfer y canlyniadau posibl, boed yn ddim cytundeb neu'n gytundeb, wedi creu cryn argraff arnaf, a gadewch imi ddweud yn glir fod y Ceidwadwyr Cymreig wedi ymrwymo i geisio sicrhau cytundeb fel y gallwn adael yr Undeb Ewropeaidd mewn modd trefnus. Credwn ei bod yn hanfodol fod Llywodraeth pobl Cymru, Llywodraeth Cymru - a gadewch inni beidio ag anghofio bod Cymru wedi pleidleisio dros adael yr UE, ac mae'n rhaid inni adael - mae'n rhaid i Lywodraeth Cymru weithio gyda Llywodraeth y DU i gyflawni cyfarwyddiadau pobl Cymru. Felly, a gaf fi ofyn ichi, Brif Weinidog, a wnewch chi roi sicrwydd i'r Cynulliad Cenedlaethol y byddwch yn parhau i gydweithio'n ofalus ac yn agos gyda Llywodraeth y DU er mwyn sicrhau ymadawiad trefnus â'r UE, boed hynny gyda chytundeb, sef yr hyn a ffafrir wrth gwrs, neu heb un?
English: Well, Llywydd, of course, it is the responsibility of the Welsh Government to work carefully with the UK Government, as we do with the Scottish Government, and every meeting that we attend with the UK Government is also attended by Ministers of the Scottish National Party on behalf of the Scottish Government too. They understand their responsibilities, we understand ours - would that other Members of this Chamber had a similar grasp of what being in Government actually involves. Now, we disagree with the UK Government, as the Member knows. We have long argued that the Prime Minister should have sought a different sort of deal on the floor of the House of Commons and that a majority is still there to be found for a different way of leaving the European Union. In the meantime, and against the day that we were to crash out of the European Union - an eventuality that we resist on every occasion that we are able to - we do prepare, because that's what responsible Governments have to do. We prepare in the field of food, we prepare in the field of water, we prepare in the field of transport, and we prepare in the field of our economy as well. And we'll go on doing that even in times when we have disagreements - profound disagreements - with the UK Government about the way in which they have approached the whole matter of responding to the referendum in June 2016.
Welsh: Wel, Lywydd, wrth gwrs, cyfrifoldeb Llywodraeth Cymru yw gweithio'n ofalus gyda Llywodraeth y DU, fel y gwnawn gyda Llywodraeth yr Alban, ac ym mhob cyfarfod a fynychwn gyda Llywodraeth y DU, mae Gweinidogion o Blaid Genedlaethol yr Alban yn bresennol hefyd ar ran Llywodraeth yr Alban. Maent yn deall eu cyfrifoldebau, rydym yn deall ein cyfrifoldebau ninnau - gresyn na fyddai gan Aelodau eraill o'r Siambr hon ddealltwriaeth debyg o'r hyn y mae bod mewn Llywodraeth yn ei olygu mewn gwirionedd. Nawr, rydym yn anghytuno gyda Llywodraeth y DU, fel y gŵyr yr Aelod. Rydym wedi dadlau ers tro y dylai Prif Weinidog y DU fod wedi ceisio math gwahanol o gytundeb ar lawr Tŷ'r Cyffredin, a bod mwyafrif yno o hyd o blaid ffordd wahanol o adael yr Undeb Ewropeaidd. Yn y cyfamser, a chyn y diwrnod y gallem fod yn gadael yr Undeb Ewropeaidd heb gytundeb - sefyllfa rydym yn ei gwrthwynebu bob cyfle a gawn - rydym yn paratoi, gan mai dyna y mae'n rhaid i Lywodraethau cyfrifol ei wneud. Rydym yn paratoi mewn perthynas â bwyd, rydym yn paratoi mewn perthynas â dŵr, rydym yn paratoi mewn perthynas â thrafnidiaeth, ac rydym yn paratoi mewn perthynas â'n heconomi hefyd. A byddwn yn parhau i wneud hynny hyd yn oed pan fyddwn yn anghytuno - yn anghytuno'n chwyrn - â Llywodraeth y DU ynglŷn â'r ffordd y maent wedi mynd ati i ymateb i'r refferendwm ym mis Mehefin 2016.
English: Llywydd, I reject the language of betrayal. I don't share the conspiratorial view that the Member has of what is going on in the House of Commons. I think the House of Commons has struggled to deal with the complexities of Brexit. I think it has gone about its responsibilities in a way that many people find baffling. But I don't think it's anything other than honest. I don't think it's anything other than people trying to grapple with those difficulties and those complexities, even if the answers that have emerged so far do not measure up to the scale of that challenge. Nobody, Llywydd, I believe, voted in June 2016 to leave the European Union without a deal. That is certainly not what they were told by people who urged them to vote to leave the European Union. We were told, as the Member knows, that it would all be done in the easiest possible way - that all the problems would be amenable to easy solutions and that we would leave the European Union in a way where the sunny uplands would be immediately within our grasp. We know now just how far from the truth that has turned out to be, and I don't think that the way that the House of Commons is grappling with all of that amounts either to an insult or a betrayal, and I reject the view that the Member has put to us this afternoon.
Welsh: Lywydd, rwy'n gwrthod y disgrifiad o hyn fel brad. Nid wyf yn rhannu safbwynt cynllwyngar yr Aelod ynglŷn â'r hyn sy'n mynd rhagddo yn Nhŷ'r Cyffredin. Credaf fod Tŷ'r Cyffredin wedi'i chael hi'n anodd ymdopi â chymhlethdodau Brexit. Credaf eu bod wedi ymgymryd â'u cyfrifoldebau mewn ffordd sydd wedi drysu llawer o bobl. Ond ni chredaf eu bod wedi bod yn anonest mewn unrhyw ffordd. Yn fy marn i, nid oes a wnelo hyn ag unrhyw beth heblaw pobl yn ceisio mynd i'r afael â'r anawsterau a'r cymhlethdodau hynny, hyd yn oed os nad yw'r atebion a gafwyd hyd yma yn cyfateb i faint yr her honno. Ni chredaf fod unrhyw un wedi pleidleisio ym mis Mehefin 2016 dros adael yr Undeb Ewropeaidd heb gytundeb. Yn sicr, nid dyna a ddywedwyd wrthynt gan y bobl a fu'n eu hannog i bleidleisio dros adael yr Undeb Ewropeaidd. Dywedwyd wrthym, fel y gŵyr yr Aelod, y byddai'r cyfan wedi ei wneud yn y ffordd hawsaf bosibl - y byddai modd datrys yr holl broblemau gydag atebion syml, ac y byddem yn gadael yr Undeb Ewropeaidd mewn ffordd lle byddai'r tir glas o fewn ein cyrraedd ar unwaith. Gwyddom bellach pa mor bell o'r gwir oedd hynny, ac ni chredaf fod y ffordd y mae Tŷ'r Cyffredin yn mynd i'r afael â hynny yn sarhad nac yn frad, ac rwy'n gwrthod y farn a fynegwyd gan yr Aelod y prynhawn yma.
English: First Minister, many of us witnessed the shambolic events in the House of Commons last night, where we saw, again, a Prime Minister losing a substantive part of her policy for the second time by over 100 in the situation. Clearly, they vote today on the situation regarding whether Parliament wants a 'no deal' or not a 'no deal'. I understand that that is not binding. There's also going to be a vote, possibly tomorrow, on whether we have an extension to article 50, but again, if that is rejected, we go for a 'no deal'. We are accelerating towards a 'no deal' exit, which I believe now is the only vision that the Prime Minister and her Cabinet have for this country, because they've made no effort at all to change that direction. They've made no effort to look at the red lines, because we also know that if the red lines were changed, the EU would be listening very carefully to some of the policies. Is it now time to agree with the vice-chair of the 1922 backbench committee that it's actually time for a general election and to remove this Government?
Welsh: Brif Weinidog, gwelodd llawer ohonom y traed moch yn Nhŷ'r Cyffredin neithiwr, lle gwelsom, unwaith eto, Brif Weinidog yn colli rhan sylweddol o'i pholisi o dros 100 pleidlais am yr eildro yn y sefyllfa honno. Yn amlwg, maent yn pleidleisio heddiw ar y sefyllfa i weld a yw'r Senedd eisiau 'dim cytundeb' ai peidio. Rwy'n deall nad yw honno'n bleidlais sy'n rhwymo mewn cyfraith. Bydd pleidlais hefyd, yfory o bosibl, i weld a ddylem ymestyn erthygl 50, ond unwaith eto, os gwrthodir hynny, byddwn yn cael 'dim cytundeb'. Rydym yn cyflymu tuag at ymadawiad 'dim cytundeb', sef yr unig weledigaeth sydd gan y Prif Weinidog a'i Chabinet bellach ar gyfer y wlad hon yn fy marn i, gan nad ydynt wedi gwneud unrhyw ymdrech o gwbl i newid y cyfeiriad hwnnw. Nid ydynt wedi gwneud unrhyw ymdrech i edrych ar y llinellau coch, gan y gwyddom hefyd, pe bai'r llinellau coch yn cael eu newid, y byddai'r UE yn gwrando'n ofalus iawn ar rai o'r polisïau. A yw'n bryd bellach inni gytuno ag is-gadeirydd pwyllgor meinciau cefn 1922 ei bod hi'n bryd cynnal etholiad cyffredinol a chael gwared ar y Llywodraeth hon?
English: Does the First Minister agree that the European Union could not have been clearer that there is no scope for a further renegotiation and so therefore we have three basic options: to leave with no deal, which would be catastrophic; to back the Prime Minister's deal, which the Commons refuses to do; or to have a people's vote? And does he agree with me that that equally applies to the advocates of Brexit in our party and that a pig in lipstick is still a pig and that the idea of a jobs-first Brexit is equally unconvincing and ridiculous?
Welsh: A yw'r Prif Weinidog yn cytuno na allai'r Undeb Ewropeaidd fod wedi dweud yn gliriach nad oes posibilrwydd o ailnegodi pellach, ac felly, fod tri opsiwn sylfaenol gennym: gadael heb unrhyw gytundeb, a fyddai'n drychinebus; cefnogi cytundeb y Prif Weinidog, rhywbeth y mae Tŷ'r Cyffredin yn gwrthod ei wneud; neu gynnal pleidlais y bobl? Ac a yw'n cytuno bod hynny yr un mor wir i hyrwyddwyr Brexit yn ein plaid ni, a bod mochyn sy'n gwisgo minlliw yn dal i fod yn fochyn a bod y syniad o Brexit swyddi yn gyntaf yr un mor chwerthinllyd ac annhebygol?
English: I think there are two further options beyond the three that the Member has outlined, all of which I agree are still in the frame. Another option is the general election option that you've heard from David Rees, and the fifth option is a deal that would meet the criteria set out in our paper 'Securing Wales' Future', in the five tests that were put by the leader of the opposition to the Prime Minister in his letter to her, and which yesterday leading members of the European Union were welcoming as a further and different way in which a deal could be done with the European Union. So, I think we are still in the position where all those options could happen. We reject a number of them. We reject no deal, we reject the Prime Minister's deal; the other options, including the people's vote option that the Member has outlined, remain ways in which this position could be resolved.
Welsh: Credaf fod dau opsiwn arall yn ychwanegol at y tri a amlinellwyd gan yr Aelod, a chytunaf fod pob un ohonynt yn y ffrâm o hyd. Opsiwn arall yw'r opsiwn o etholiad cyffredinol a glywsoch gan David Rees, a'r pumed opsiwn yw cytundeb a fyddai'n bodloni'r meini prawf a nodir yn ein papur 'Diogelu Dyfodol Cymru', yn y pum prawf a roddwyd gan arweinydd yr wrthblaid i Brif Weinidog y DU yn ei lythyr ati, ac a groesawyd ddoe gan aelodau arweiniol o'r Undeb Ewropeaidd fel ffordd ychwanegol a gwahanol o ddod i gytundeb gyda'r Undeb Ewropeaidd. Felly, credaf ein bod yn dal i fod mewn sefyllfa lle gallai'r holl opsiynau hynny ddigwydd. Rydym yn gwrthod nifer ohonynt. Rydym yn gwrthod 'dim cytundeb', rydym yn gwrthod cytundeb Prif Weinidog y DU; mae'r opsiynau eraill, gan gynnwys opsiwn pleidlais y bobl a amlinellwyd gan yr Aelod, yn parhau i fod yn ffyrdd y gellid datrys y sefyllfa hon.
English: The next item is questions to the Minister for Education, and the first question is from Hefin David.
Welsh: Yr eitem nesaf, felly, yw'r cwestiynau i'r Gweinidog Addysg, ac y mae'r cwestiwn cyntaf gan Hefin David.
English: Thank you, Hefin. Each local authority is responsible for determining how much funding is allocated to each individual school. School budgets are determined by a local funding formula and authorities must consult their schools budget forums and all schools in their area when setting or making changes to a funding formula.
Welsh: Diolch, Hefin. Mae pob awdurdod lleol yn gyfrifol am bennu faint o gyllid a ddyrennir i bob ysgol unigol. Caiff cyllidebau ysgolion eu pennu drwy fformiwla ariannu leol ac mae'n rhaid i awdurdodau ymgynghori â'u fforymau cyllideb ysgolion a'r holl ysgolion yn eu hardal wrth bennu neu wneud newidiadau i fformiwla ariannu.
English: Last week, I hosted a drop-in event for Assembly Members on behalf of various teaching unions, including the National Education Union. Teachers who attended told me that they were concerned that cuts in UK Government funding are having a direct impact on their ability to implement the education reforms, including, for example, the Additional Learning Needs and Education Tribunal (Wales) Act 2018. They argue that the school funding formula needs to be more equitable and reflect current challenges. And in your response to the Conservatives' debate on this subject, you acknowledged that how schools are funded can actually be quite confusing, and you indicated that you're not opposed in principle to the funding formula being changed. That's to be welcomed and, with that in mind, would you now commit to a regular and ongoing dialogue with local authorities, regional consortia, the teaching unions and the teaching profession in order to look at how these issues can be addressed, and how we can make the most of these difficult circumstances in the face of ongoing austerity?
Welsh: Yr wythnos diwethaf, cynhaliais ddigwyddiad galw heibio ar gyfer Aelodau'r Cynulliad ar ran undebau addysgu amrywiol, gan gynnwys yr Undeb Addysg Cenedlaethol. Dywedodd athrawon a oedd yn bresennol wrthyf eu bod yn poeni bod toriadau yng nghyllid Llywodraeth y DU yn effeithio'n uniongyrchol ar eu gallu i roi'r diwygiadau addysg ar waith, gan gynnwys, er enghraifft, Bil Anghenion Dysgu Ychwanegol a'r Tribiwnlys Addysg (Cymru) 2018. Maent yn dadlau bod angen i'r fformiwla ariannu ysgolion fod yn fwy teg ac adlewyrchu heriau cyfredol. Ac yn eich ymateb i ddadl y Ceidwadwyr ar y pwnc hwn, roeddech yn cydnabod y gall y ffordd y caiff ysgolion eu hariannu fod yn eithaf cymhleth mewn gwirionedd, a dywedasoch nad ydych yn gwrthwynebu newid y fformiwla ariannu mewn egwyddor. Mae hynny i'w groesawu, a chyda hynny mewn golwg, a wnewch chi ymrwymo i ddeialog reolaidd a pharhaus gydag awdurdodau lleol, consortia rhanbarthol, undebau'r athrawon a'r proffesiwn addysgu er mwyn edrych i weld sut i fynd i'r afael â'r materion hyn, a sut y gallwn wneud y gorau o'r amgylchiadau anodd hyn yn wyneb cyni parhaus?